વિજાપુર તાલુકાનાં પેઢામલી અને હીરપુરા ગામ પાસેની સાબરમતી નદીમાંથી રૂપિયા ૪૨.૮૪ લાખની રેતી ચોરી થયાની ખાણ ખનીજ વિભાગે લાડોલ પોલીસ સ્ટેશનમાં ફરીયાદ નોંધાવી છે.બે માસ અગાઉ થયેલી રેતી ચોરીની તપાસ કર્યા બાદ ખાણ ખનીજ વિભાગે ફરીયાદ નોંધાવતાં પોલીસે તપાસ હાથ ધરી હતી. મહેસાણાનાં ખાણ ખનીજ વિભાગે પેઢામલી ગામ પાસેની સાબરમતી નદીમાં રેતી ચોરી સંદર્ભે તપાસ કરી હતી.જેમાં ૧૯-૬-૧૮ પહેલાં અજાણ્યા ચોર ઈસમોએ નદીનાં પટમાંથી ગેરકાયદેસર રીતે ૮૮૧૮.૮૮ મેટ્રીક ટન રેતી ચોરી કરી હોવાનું માલૂમ પડ્યું હતું.તેથી ખાણ ખનીજ વિભાગનાં મદદનીશ ભૂસ્તરશાસ્ત્રીએ અજાણ્યા ચોર ઈસમો વિરૂદ્ધ ૮૮૧૮.૮૮ મેટ્રીક ટન રેતી ચોરી મામલે લાડોલ પોલીસ સ્ટેશનમાં ફરીયાદ નોંધાવી હતી.